Manuel Marín

Manuel MARÍN (naskiĝis la 21-an de oktobro 1949 en Ciudad Real, mortis la 4-an de decembro 2017 en Madrido) estis hispana politikisto. Li interalie estis komisionano kaj vicprezidanto en la Eŭropa Komisiono Santer, kiu gvidis la Eŭropan Union de la 23-a de januaro 1995 ĝis la 15-a de marto 1999. En la Eŭropa Komisiono, li prezidis la fakojn Eksteraj rilatoj, rilatoj kun la regionoj Mediteraneo, Latina Ameriko kaj Meza Oriento. Post la demisio de la komisiono Santer, li provizore gvidis la komisionajn laborojn ĝis elekto de nova Eŭropa Komisiono Prodi. Jam antaŭe, li estis komisionano en la unua periodo de la Eŭropa Komisiono Delors inter la jaroj 1985 kaj 1989 kun la fako kunlaboro kaj evoluo. Dum la sekva dua periodo de la Eŭropa Komisiono Delors, inter la jaroj 1989 kaj 1993, li respondecis pri la sama fako, kaj pri la tria periodo de la komisiono Delors inter la jaroj 1993 kaj 1995 tutsame. Manuel Marín estis membro de la socialisma partio PSOE de Hispanio.

En 2000 li elektiĝis membro de la hispana parlamento Congreso de los Diputados; de 2004 ĝis 2008 li estis ties prezidanto.

Kategorio:Hispanaj politikistoj
Kategorio:Membroj de la Eŭropa Komisiono
Kategorio:Komisiono Santer
Kategorio:Komisiono Delors 3
Kategorio:Komisiono Delors 2
Kategorio:Komisiono Delors 1